Diari Oficial de la Generalitat Valenciana


Sumari del DOGV 5779, del 06-06-2008 (2008/6974)

Informació pública de la desestimació d'al·legacions i aprovació definitiva del Projecte d'Urbanització del Sector 3 de Benijófar.
----------------------------------------------------------------------------------------------------------------------------------

### Dades del document

Número de DOGV
:   5779

Data del DOGV
:   06-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6974


Data del document
:   28-05-2008

Organisme emissor
:   Ajuntament de Benijofar

Tipus de document
:   Informació Pública

Descriptors 

:   * Benijófar
    * administració local
    * pla d'urbanisme

Informació pública de la desestimació d'al·legacions i aprovació definitiva del Projecte d'Urbanització del Sector 3 de Benijófar. [2008/6974]  
De conformitat amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 152 de la Llei 16/2005, de 30 de desembre, Urbanística Valenciana, es publica la part dispositiva de l'acord del Ple de data 21 de maig de 2008, pel qual es va procedir a la desestimació d'al·legacions i aprovació definitiva del Projecte d'Urbanització del Sector 3 de Benijófar, que és del següent tenor literal:  
«Acords:  
Primer  
Desestimar l'al·legació formulada per Francisca Ortuño Hernández, núm. de registre d'entrada 328, de data 07.02.2008, basant-se en els fonaments següents:  
a) No pertoca cap pronunciament, en este moment, sobre la dita sol·licitud, perquè el moment oportú és durant la tramitació del projecte de reparcel·lació del sector. En este sentit, ens remetem al contingut i efectes del projecte de reparcel·lació, que indica l'article 169 de la LUV. En tot cas, res obsta per a tindre esta com a interessada amb notificació de qualsevol actuació que es produïsca durant la tramitació de l'expedient.  
b) És evident que la mateixa al·legació, realitzada per la senyora Ortuño i contestada mitjançant el present edicte, demostra que ella ha tingut coneixement de la tramitació del projecte d'urbanització, per la qual cosa la sol·licitud de nul·litat d'este no té sentit, perquè ha pogut expressar el seu desacord amb este (i ho fa per mitjà de la seua al·legació) i, per tant, no es produïx vulneració de cap dret. A més, esta senyora tindrà l'oportunitat d'optar pel pagament el metàl·lic o en sòl dels costos d'urbanització del sector, en cas de ser considerada propietària afecta, segons el que disposa l'article 167.3 de la LUV:  
c) L'al·legació presentada conté el cost de la mà d'obra segons conveni col·lectiu provincial. No obstant això, el cost d'esta mà d'obra per a l'empresa oferent i seleccionada com a urbanitzador pot ser, evidentment, distinta (i superior). Es recorda que la selecció de l'urbanitzador es va produir per mitjà de l'oportú concurs i les despeses i costos d'urbanització fixats en el seu dia, és a dir, no es fixen en la tramitació del projecte d'urbanització, si no que es conté en la plica presentada per l'urbanitzador en el seu dia, amb el vistiplau dels tècnics al servei de l'administració competent, objectius en la seua actuació. La fixació de costos d'urbanització es va fer en el moment d'aprovació del programa d'actuació integrada, mitjançant acord plenari de data 24 de gener de 2006 i la posterior firma del conveni urbanístic. L'aprovació del projecte d'urbanització no suposa la fixació de costos, perquè ja van ser previstos en el seu moment (aprovació del programa i designació d'urbanitzador legal del sector). Així, la selecció d'urbanitzador es va fer per mitjà de l'oportú concurs públic (segons establia l'extinta LRAU i l'actual LUV).  
Segon  
Desestimar l'al·legació formulada per Mª Dolores Zaragoza Espinosa i José Blanco Román, núm. de registre d'entrada 313, de data 08.02.2008, i ens remetem al que s'ha assenyalat en l'apartat c) de contestació a la primera al·legació.  
Tercer  
Desestimar l'al·legació formulada per Joaquín Zaragoza Espinosa i María José García Paredes, núm. de registre d'entrada 314, de 08.02.2008, i ens remetem al que s'ha assenyalat en l'apartat c) de contestació a la primera al·legació.  
Quart  
Aprovar definitivament el Projecte d'Urbanització del S-3 del PGOU de Benijófar.  
Cinqué  
Que en compliment del que disposa l'article 152 de la Llei 16/2005, de 30 de desembre, Urbanística Valenciana, es publica ressenya d'este acord en el Butlletí Oficial de la Província d'Alacant i en el Diari Oficial de la Comunitat Valenciana.  
Sisé  
Autoritzar l'alcalde o persona en qui delegue, per a la firma de tots els documents que siguen necessaris amb vista a l'execució dels presents acords.»  
Cosa que es fa pública perquè en prengueu coneixement i es fa saber que contra la present resolució, que posa fi a la via administrativa, podrà formular-se:   
a) Recurs de reposició, que haurà d'interposar davant del mateix òrgan que ha dictat la resolució, en el termini d'un mes comptat a partir de l'endemà de la publicació del present edicte en el BOP, amb els requisits exigits en l'article 110 de la Llei 30/1992, de 26 de novembre, i de conformitat amb el que determinen els articles 116 i 117 del mateix text legal.   
La resolució d'este recurs haurà de ser notificada en el termini d'un mes, i contra esta resolució expressa, podrà interposar recurs contenciós administratiu en el termini de dos mesos a comptar des de la notificació. En el cas de no rebre notificació de la resolució del recurs de reposició en el termini d'un mes des de la seua interposició, haurà d'entendre's desestimat per silenci administratiu i, en este cas, podrà interposar recurs davant de la jurisdicció contenciosa administrativa en el termini de sis mesos.   
b) Podrà interposar directament recurs contenciós administratiu sense recurs administratiu de reposició previ, en el termini de dos mesos a comptar des de l'endemà de la publicació del present edicte en el BOP, davant del Jutjat Contenciós Administratiu d'Elx.   
Sense perjudici que es puga exercir, si és el cas, qualsevol altre recurs que s'estime procedent.  
Benijófar, 28 de maig de 2008.- L'alcalde president: Daniel Padilla Villa.